શીર્ષક: કોણ છે માલદીવના નવ નિયુક્ત રાષ્ટ્રપતિ ઇબ્રાહિમ સોલિહ?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ઇબ્રાહિમ મોહમ્મદ સોલિહ

જૂન 2018માં એમડીપી (મેઇન ઓપોઝિશન માલદીવિયન ડેમોક્રેટિક પાર્ટી), જેપી (જમ્હૂરી પાર્ટી) અને કન્ઝર્વેટિવ એપી (અદ્હાલથ પાર્ટી)ના ગઠબંધને સોલિહની રાષ્ટ્રપતિ પદના ઉમેદવાર તરીકે નિયુક્તિ કરી હતી.

અમેરિકા અને યુરોપિયન યુનિયને માલદીવમાં યામીનની આગેવાની હેઠળ ખરાબ થતી લોકતાંત્રિક ઢબ પર ચિંતા વ્યક્ત કરી જે બાદ આ ચૂંટણી કરાવવામાં આવી હતી.

કોણ છે સોલિહ?

ઇબ્રાહિમ મોહમ્મદ સોલિહને 'ઇબુ' નામે પણ ઓળખવામાં આવે છે. માલદીવના રાજકારણમાં સોલિહનું નામ ખૂબ જ જાણીતું છે. 

સોલિહ દેશમાં લોકતાંત્રિક સુધારાઓની તરફેણમાં પોતાનો અવાજ ઉઠાવી ચૂક્યા છે.

વર્ષ 2004માં જ્યારે ભૂતપૂર્વ રાષ્ટ્રપતિ માઉમૂન અબ્દુલ ગયૂમ દેશના રાજકારણમાં સુધાર લાવવાના પ્રયાસમાં લાગ્યા હતા. એ સમયે માલદીવની સ્પેશિયલ પાર્લામેન્ટ દ્વારા દેશનું નવું બંધારણ રચવામાં આવી રહ્યું હતું, ત્યારે સોલિહ આ સંસદના સભ્ય હતા.

ચાર વર્ષની ચર્ચા બાદ વર્ષ 2008માં નવા બંધારણને અપનાવી લેવામાં આવ્યું. જેમાં દેશમાં પહેલી વખત રાષ્ટ્રપતિ પદ માટે બહુપક્ષીય ચૂંટણી યોજવા માટે માર્ગ મોકળો કરવામાં આવ્યો હતો. 

તમે આ વાંચ્યું કે નહીં?

56 વર્ષના સોલિહ એમડીપીના સંસ્થાપકોમાના એક છે. આ પક્ષનો હેતુ દેશમાં લોકશાહી અને માનવમૂલ્યો આગળ વધારવાનો હતો.

વર્ષ 2011 સુધી સોલિહ તેમના પક્ષના સંસદીય બાબતોના નેતા રહ્યા. વર્ષ 2017માં તેઓ વિપક્ષી પક્ષોના ગઠબંધનથી બનેલા સંયુક્ત સંસદીય જૂથના લીડર નિયુક્ત થયા હતા. 

આ જૂથનો હેતુ દેશના નાગરિકોના સામાજિક અને રાજકીય હકોને સુરક્ષિત કરવાનો હતો.

માલદીવના રાજકારણમાં સોલિહનો મહત્ત્વનો ફાળો રહ્યો છે. 30 વર્ષની ઉંમરે તેમણે સત્તાપક્ષના ઉમેદવારને સંસદીય ચૂંટણીમાં લ્હાવિયાનીની અટોલ સીટ પરથી હરાવ્યા હતા. 

જોકે, આ જગ્યાએ સોલિહનું ઘર આવેલું છે. અહીંથી તેઓ એકપણ ચૂંટણી હાર્યા નથી.

માલદીવની ચૂંટણી પર પૈસાદાર અને પ્રભાવશાળી લોકોનો પ્રભાવ રહ્યો છે. આ બાબતમાં સોલિહ પણ અપવાદ નથી.

સોલિહ પત્રકાર પણ રહી ચૂક્યા છે 

પ્રો-ઑપોઝિશન રાજ્જે ટીવી અનુસાર તેમના પિતા મોહમ્મદ સોલિહ પ્રખ્યાત બિઝનેસમેન છે. તેમણે માલદીવના ભૂતપૂર્વ રાષ્ટ્રપતિ અને એમડીપી નેતા મોહમ્મદ નસીદનાં પિતરાઈ સાથે લગ્ન કર્યાં છે.

વર્લ્ડ પ્રેસ ફ્રિડમ ઇન્ડેક્સ મુજબ એક પત્રકાર માટે માલદીવ સૌથી ખરાબ જગ્યા છે. 180 દેશોની યાદીમાં માલદીવનું સ્થાન 120મું છે.

રાજકારણમાં જોડાતા પહેલાં સોલિહ પત્રકાર રહી ચૂક્યા છે. એટલા...